Buccinasch Castell

Buccinasch Castell (Buccinasco Castello in italian) a l'è ona frazion del comun milanes de Buccinasch.

El paes el se troeuva a sud-òvest de Milan e a sud del center comunal, in mezz tra Roman Banch e Gù Gambared. L'è on paes de campagna, situaa in del Parch Agricol Sud de Milan.

Buccinasch Castell a l'è 'l nucli stòrigh del comun: i scav archeològigh fann pensà che ghe sien staa di insediament etrusch in de l'area, anca se la prima menzion del sitt l'è del 1290. A quell temp Buccinasch el faseva part de la Piev de Cesan Boscon.

A Buccinasch l'è staa faa sù on castell di Viscont, indè che in del 1463 gh'è passaa anca el Ludovigh el Mòro.

La sede del comun a l'è semper stada quella frazion chì, ma el center comunal l'è staa spostaa a Rovid perchè l'era diventaa molto pussee gròss a causa de l'immigrazion de la Bassitalia.

Categoria:Frazzion di comun de la cità metropolitana de Milan